Posti ryhtyy maanantaista alkaen jakamaan Turun saaristossa todellista arvopostia.

Finferriesin Aurora-lautta liikennöi Hiittisissä.

JS Ferrywayn yhteysalus Karolina on liikennöinyt muun muassa Houtskarin Bockholmin saareen.

Ulkosaaristoon saaren asukas oli valittanut hallinto-oikeuteen siitä, ettei hän saanut kirjeitä ja kortteja kotilaituriinsa joka arkipäivä.

KHO määräsi Postin jakamaan postimerkillä varustetut kirjeet ja postikortit saareen viitenä arkipäivänä viikossa.

Jakelukustannus yhtä kirjettä tai korttia kohden ulkosaaristossa voi olla jopa 200– 500 euroa.

Ulkosaaristoon kuuluvan Houtskarin Bockholmin saaren asukas oli valittanut hallinto-oikeuteen siitä, ettei hän saanut kirjeitä ja kortteja kotilaituriinsa joka arkipäivä.

Valitus eteni Korkeimpaan hallinto-oikeuteen KHO:hon, joka viime keväänä määräsi Postin jakamaan postimerkillä varustetut kirjeet ja postikortit Bockholmin saareen viitenä arkipäivänä viikossa.

Posti aloittaa tänään maanantaina näiden niin kutsuttujen yleispalvelukirjeiden jakelun lähes kaikkiin Turun saariston saariin, joissa asuu vakituisia asukkaita.

Oikeuden päätös nostaa jakelukustannukset päätä huimaaviksi.

Postin jakelujohtaja Juhani Vuola sanoo, että jakelukustannus yhtä kirjettä tai korttia kohden ulkosaaristossa voi olla jopa 200 - 500 euroa.

Postin tappio on liki yhtä suuria, sillä ykkösluokan postimerkki maksaa vain 1,20 euroa.

Muut maksavat

Vuolan mukaan Posti aloittaa tänään maanantaina yleispalvelukirjeiden jakelun viitenä päivänä viikossa myös ulkosaaristoon. Tämä tuo isot lisäkustannukset Postille, hän sanoo.

Posti on joutunut KHO:n tuomion vuoksi ostamaan postinkuljetuspalveluita yhteysaluksilta, sillä kaikkiin asuttuihin saariin ei ole joka päivä aikataulutettua yhteysalusliikennettä.

Tappion kattavat käytännössä Postin muut asiakkaat.

Vuolan mielestä kustannus ei ole kestävällä pohjalla.

– Ei kukaan lähettäisi joulukorttia, joka maksaisi vaikkapa 200 euroa, hän sanoo.

Vuola arvostelee myös sitä, että Posti joutuu ainoana jakelijana pulittamaan rahaa kuljetuksesta yhteysalusliikenteessä. Muut rahtiyhtiöt saavat ilmaiseksi rahtinsa.

Pitkä kiista

KHO:n päätös ulkosaaristojakelusta koskee postimerkillä maksettuja kirjeitä ja kortteja, mutta ei esimerkiksi sanomalehtiä, aikakauslehtiä, paketteja tai muita kirjeitä.

Turun saariston yhteysalukset liikennöivät noin 70 ympärivuotisesti ja vakituisesti asutulle saarelle.

Postinjakelukiistan taustalla on Postin ja Varsinais-Suomen Ely-keskuksen pitkä kiista siitä, kumpi maksaa yhteysalusten postikuljetukset. Ely-keskus veti nyt pidemmän korren ja sai nakattua kustannukset Postin kontolle.